Foto: Facebook

DARKO MILINOVIĆ, saborski zastupnik i čelnik županijske organizacije HDZ-a Ličko-senjske županije kandidat je HDZ-a za župana, a čini se da u predizbornoj kampanji "žica" glasove ekstremne desnice.

Naime, tijekom stranačkog skupa u Lovincu Milinović se trudio da bude zapažen na fotografiji s čovjekom koji je uz maskirnu jaknu Hrvatske vojske nosio crnu majicu s velikim "U" te hrvatskim grbom s prvom bijelim poljem.

Majicu je nosio Mihovil Kurs, koji već godinama otvoreno propagira ustaški pokret, a na stranačkom skupu pojavio se u majici na kojoj piše "Lika U srcu", no jasna je aluzija na grb propalog fašističkog režima iz Drugog svjetskog rata.

"Milinović ipak poštuje svoje koji su pali za dom na Bleiburgu"



Kurs se na svom Facebook profilu pohvalio s fotografijom napisavši za Milinovića da "ipak poštuje svoje koji su pali za dom na Bleiburgu".

Tekst se nastavlja ispod oglasa





Kurs voli pozirati u ustaškoj kapi te s potretom Ante Pavelića, što je također vidljivo na njegovom profilu, a na fotografijama s ustaškom kapom nalazi se i maloljetnica.

Kurs, što je poznato u tamošnjem kraju, otvoreno propagira ustaški režim, no čini se da Milinoviću to nimalo ne smeta. S Kursom se fotografirao i HDZ-ov gradonačelnik Gospića, Petar Krmpotić.





